b'\n_START_ARTICLE_\nNerijus Kasiliauskas\n_START_SECTION_\nBiografija\n_START_PARAGRAPH_\nBaig\xc4\x97 Vilniaus universiteto Teis\xc4\x97s fakultete - teis\xc4\x99, \xc4\xafgijo teisininko kvalifikacij\xc4\x85. 2006 m. gruod\xc5\xbeio 18 d. VU apgyn\xc4\x97 disertacij\xc4\x85 tema \xe2\x80\x9eLietuvos profesini\xc5\xb3 s\xc4\x85jung\xc5\xb3 teisinio statuso problemos\xe2\x80\x9c (vadovas prof. dr. Petras Algirdas \xc4\x8cio\xc4\x8dys), socialini\xc5\xb3 moksl\xc5\xb3 teis\xc4\x97s krypties daktaras._NEWLINE_Nuo 1998 m. dirba teisin\xc4\xaf darb\xc4\x85. Nuo 2001 m. gegu\xc5\xbe\xc4\x97s 29 d. iki 2003 m. kovo m\xc4\x97n. 20 d. Advokat\xc4\x97s K. Kani\xc5\xa1auskien\xc4\x97s kontoros advokato pad\xc4\x97j\xc4\x97jas. Nuo 2003 m. kovo m\xc4\x97n. 21 d. iki 2004 m. rugpj\xc5\xab\xc4\x8dio m\xc4\x97n. 26 d. Advokato N. Kasiliausko kontoros advokatas. Nuo 2004 m. rugpj\xc5\xab\xc4\x8dio m\xc4\x97n. 27 d. iki 2009 m. kovo m\xc4\x97n. 26 d. Advokat\xc5\xb3 kontoros \xe2\x80\x9eMarapolskas, Kasiliauskas, Kun\xc4\x8dius ir partneriai ADVERSUS\xe2\x80\x9c advokatas. Nuo 2009 m. kovo m\xc4\x97n. 26 d. iki 2011 m. bir\xc5\xbeelio m\xc4\x97n. 15 d. Advokat\xc5\xb3 kontoros \xe2\x80\x9e\xc5\xa0arka, Sabaliauskas, Jankauskas\xe2\x80\x9c advokatas. Nuo 2011 m. bir\xc5\xbeelio m\xc4\x97n. 16 d. Advokat\xc5\xb3 profesin\xc4\x97s bendrijos "SSJ" advokatas._NEWLINE_Praktikos sritys - darbo teis\xc4\x97, teismo procesas, sprendim\xc5\xb3 pripa\xc5\xbeinimas ir vykdymas._NEWLINE_\xc4\xaevairi\xc5\xb3 grupi\xc5\xb3, rengusi\xc5\xb3 darbo \xc4\xafstatymus (Darbo taryb\xc5\xb3 \xc4\xafstatymo, Darbo kodekso pakeitimo \xc4\xafstatymo, Europos darbo taryb\xc5\xb3 \xc4\xafstatymo ir kt.), narys. Kartu su kitais autoriais rengia vadov\xc4\x97l\xc4\xaf universitet\xc5\xb3 studentams \xe2\x80\x9eDarbo teis\xc4\x97. Teorija ir praktika\xe2\x80\x9c. Skaito prane\xc5\xa1imus tarptautin\xc4\x97se mokslin\xc4\x97se konferencijose, specialiojoje spaudoje skelbia straipsnius kolektyvin\xc4\x97s darbo teis\xc4\x97s klausimais. Jau 8 metus skaito paskaitas ir veda seminarus darbo teis\xc4\x97s temomis VU Teis\xc4\x97s fakultete ir Tarptautinio verslo mokykloje, \xc4\xafvairiuose Lietuvos mokymo centruose._NEWLINE_Moka angl\xc5\xb3, rus\xc5\xb3 kalbas.'